runetrust/blame-folketinget-dk huggingface dataset:
Kenneth Kristensen Berth (DF), 2016-12-08:
Men det der med lyst er jo egentlig noget lidt mærkeligt noget, for hvis man har lyst til at gøre et eller andet og det i øvrigt er noget fint noget – det er jo ikke et spørgsmål om at putte en sukkerknald ekstra i teen eller sådan noget, for det er simpelt hen bare et spørgsmål om, at man skal trykke på den rigtige knap i forhold til den politik, man siger man har – så forstår jeg ganske enkelt ikke, hvorfor man ikke gør det.
Mette Gjerskov (S), 2013-03-14:
Jeg tror, det er vigtigt at sige, at regeringen mener, det er meget vigtigt, at vi sikrer en rigtig balance – en rigtig balance mellem på den ene side de mennesker, som er rigtig, rigtig glade for deres hund, og som har hunde som kæledyr, som en del af familien, hvor hunden ligger i sofaen og er en del af familiens daglige liv, og så på den anden side de mennesker, som bestemt ikke bryder sig om hunde, ja, nogle, der ligefrem er bange for hunde.
Per Clausen (EL), 2009-05-15:
Der laver man påbud i forhold til kommunerne, der taler man om udfordringsret m.v., altså hele tiden et forsøg på ligesom at sige, at i det, der er kommunalt, det, der er offentligt, er det vigtigt, at man giver plads for det private, der er det vigtigt, at vi giver mulighed for, at private virksomheder kan tjene penge.
Bjarne Corydon (S), 2012-09-06:
Som jeg også prøvede at sige i min replik, er der jo på nogle punkter en grundlæggende uenighed mellem regeringen og hr. Frank Aaen, mellem regeringen og Enhedslisten, om den økonomiske politik, herunder ved et synspunkt hos os om, at man ikke skal kunne være på dagpenge til evig tid.
Ole Vagn Christensen (S), 1998-04-03:
Jeg tager det sidste som en indrømmelse og en erkendelse af, at det, som hr. Christian H. Hansen også ønsker, er et fiskeri, der har en sådan struktur, at man er i stand til at kunne have en økonomisk indkomst til familierne, og det vil sige, at det, der er det overordnede mål, er, at fangstkapacitet og fiskeressourcer er i overensstemmelse med hinanden.
Martin Lidegaard (RV), 2003-02-25:
Hvis vi er enige om det, og jeg synes, det er nogle fakta, der er svære at betvivle, mener hr. Nonbo så, ligesom ministeren giver udtryk for i dag, at det sådan set bare er interaktivt teater og skønhedspleje af rundkørsler, der er blevet skåret her, som egentligt ikke har nogen som helst betydning for trafiksikkerheden i Danmark?
Aage Frandsen (SF), 1999-12-07:
Vi synes, det er fint, at det offentlige bidrager meget, men det er underligt, at Venstre mener, at i dette tilfælde skal det offentlige afholde udgifterne - måske ikke dem alle sammen - fordi der skal skæres ned, og fordi der er nogle uddannelser, der skal lukkes.
Per Clausen (EL), 2011-02-10:
Vi har benyttet enhver lejlighed til at forsøge at gøre den så lille som muligt, fordi vi synes, at midlerne kunne bruges bedre til at skabe mere kvalitet, til at skabe mere public service-radio og -tv, hvis man anvendte dem til de ikkekommercielle medier i det her land, som omfatter andet end Danmarks Radio.
Hans Christian Schmidt (V), 2001-05-31:
Altså én ting er, at man i regeringen vil diskutere, hvad der skal ske i Folketinget, men også at bestemme, hvad der skal ske i fagforeningerne, er urimeligt, og jeg vil bare gerne bede ministeren om at bekræfte, at statsministeren er enig i og bekræfter, at det er i orden, at ALKA laver den slags forsikringer.
Aaja Chemnitz Larsen (IA), 2021-04-13:
Der blev lavet en undersøgelse lige før valget, som viste, at 60 pct. af grønlænderne ikke ønsker at være en del af EU, mens 40 pct. er positive over for EU, og det er i hvert fald nogle tal, som har bevæget sig mere og mere i EU's retning, så det er jo en intern diskussion, som Grønland selvfølgelig skal have lov til at tage.
Vivi Kier (KF), 2009-01-30:
Men jeg vil lige starte med at sige, at jeg må give hr. Karl H. Bornhøft fuldstændig ret, for jeg er sikker på, at der er mange ikke alene herinde i Folketinget, men specielt ude i det ganske land, som er glade for, at Socialistisk Folkeparti ikke bestemmer alting.
Søren Egge Rasmussen (EL), 2024-12-05:
Da regeringen for nylig, altså i oktober, offentliggjorde aftalen om ændringer af planloven, blev der lagt vægt på, at man ville give mere frihed til lokal by- og landsbyudvikling, så byer og landsbyer får bedre mulighed for at udvikle sig i tråd med lokale ønsker.
Morten Østergaard (RV), 2003-01-28:
Men jeg kunne godt tænke mig, at statsministeren så i hvert fald ville bekræfte, at hvis amtsborgmesteren i Århus får ret i, at ventelisterne stiger igen, når regeringens pulje er opbrugt - helt proportionalt og meget naturligt: Når man fjerner pengene igen, stiger ventelisterne - så er strategien om at nedbringe ventelisterne med denne her midlertidige saltvandsindsprøjtning slået fejl, og det vil sige, at så er det som antydet af bl.a. Det Radikale Venstre på et tidspunkt måske ikke den rigtige måde at komme ventelisterne permanent til livs at køre sådan en saltvandsindsprøjtningspolitik.
Leila Stockmarr (EL), 2025-02-06:
Men jeg vil da gerne igen understrege, som jeg også gjorde det over for ministeren tidligere, at jeg ud over de helt afgørende hensyn, som det her forslag er med til at varetage, altså borgernes retssikkerhed, hensynet til naturen og en mulighed for faktisk at komme i gang med en reel trafikplanlægning, der indtænker miljø, natur og mobilitet, så også synes, det af hensyn til kommunerne og til kommunernes mulighed for at bidrage til den grønne omstilling er værd at fremhæve det, fordi vi står i en ekstraordinær situation, hvor der er et pres på kommunerne i det danske land for at finde plads til at rejse solcelleanlæg og til f.eks. at opstille vindmøller.
Marlene Ambo-Rasmussen (V), 2021-05-28:
Jeg hører ministeren tale om nogle kommende forhandlinger engang, men Venstre vil som sagt gerne have lagt det her nu før sommerferien, altså de indledende drøftelser, og vi ser også gerne, at vi får det som en særskilt diskussion ude fra selve sundhedsaftalen.
Eva Kjer Hansen (V), 2005-11-01:
Der synes jeg jo, at det er vigtigt, at vi de forskellige steder, i offentlige institutioner og på arbejdspladser, alle mulige andre steder tænker i, at det ikke bliver til sådan et mindretalstyranni, hvor det så pludselig er flertallet, der skal rette ind efter mindretallet, men at man tager hensyn til hinanden og så finder nogle løsninger på de forskellige problemer, der er.
Peter Skaarup (DD), 2023-01-11:
Ministeren har under valgkampen udtalt følgende til DR i forbindelse med en historie om en 20-årig kvinde, Mariam Karim, som var i gang med at uddanne sig til sosu-assistent, men som så skulle forlade Danmark – og jeg citerer lige, hvad det var, ministeren sagde under valgkampen: »Jeg forstår godt, at de her enkeltsager vækker følelser, og at man kan have stor sympati for udlændinge, der ønsker at leve i Danmark.
Pelle Dragsted (EL), 2016-12-15:
Med hensyn til timeeffekten i forhold til registreringsafgift baserer det sig på data fra 1996, altså over 20 år gamle data om folks tilbøjelighed til at arbejde, og man overfører direkte og har den samme antagelse om, at når man gør dyre biler billigere, så har det den samme dynamiske effekt som f.eks. at sænke topskatten.
Johanne Schmidt-Nielsen (EL), 2015-12-11:
Det lovforslag, vi behandler i dag, er vel en af de umiddelbare konsekvenser af den svenske id-kontrol, men i det svar, der kom sent i aftes, skriver ministeren så, at ministeren på mødet med den tyske indenrigsminister altså ikke drøftede det her lovforslag, som vi behandler i dag.
Pia Gjellerup (S), 2004-12-10:
Lad mig minde om, inden fru Birthe Rønn Hornbech svarer på dette enkle spørgsmål, at statsministeren mener, at store kommercielle virksomheder skal tænke sig om, når de er ude på markedet og tjene penge; de skal opføre sig, som man gør, når man tjener penge, man prøver at gøre det på en smart og hensigtsmæssig måde, så man tjener flest muligt, og så skal de efter statsministerens mening lige lade være med at tjene de sidste penge, for det kunne jo være, at der var nogle, der ville blive stødt over det.
Frank Jensen (S), 1999-01-15:
Der er sket en udvidelse af de rammer, som socialministeren og de sociale myndigheder kan arbejde inden for og foretage den behandling, og det er regeringens politik, at det er det, som skal være med til at sikre, at de unge ikke stigmatiseres som kriminelle, men kommer i gang med et andet forløb i deres tilværelse, et kriminalitetsfrit forløb.
Rasmus Horn Langhoff (S), 2020-10-20:
Desuden stiller vi med lovforslaget her også krav om, at tobak skjules i butikken, og at cigaretpakker gøres neutrale, så man altså ikke skal mødes af indbydende og moderigtige og farvestrålende cigaretpakker med designerlogoer, når man træder ind i supermarkedet eller står i kø ved kassen.
Rasmus Prehn (S), 2017-05-03:
Der er spørgsmålet så, minister: Hvad kan vi gøre, for at vi som transportpolitikere får friere rammer til at lave den langsigtede planlægning, der gør, at vi sådan set, hvis man kigger på det i en helhed, får mere for pengene og ikke skal lave det, som nogle i den her debat har kaldt for molboløsninger, og have nogle skilte hængende, som egentlig har tjent et godt formål, men som vi nu, fordi der er nogle penge, der er løbet ud, er nødt til at slukke for, og så kan de hænge der til ingen verdens nytte?
Mette Frederiksen (S), 2008-06-11:
Når man så tager i betragtning, at Erik Fabrin, der er formand for KL, i dag siger, at konsekvensen af de igangværende forhandlinger mellem KL og regeringen meget let kan blive, at op imod 2.000 børn ikke kan anbringes uden for hjemmet næste år på baggrund af den skrantende økonomi i kommunerne, hvordan forholder Venstres ordfører sig så til det?
Birthe Rønn Hornbech (V), 2010-04-19:
Og er det et spørgsmål om, at der skal indkaldes til bøn ved at råbe, kan man vel godt kalde det, ja, så vil det argument komme, at kirkeklokkerne, som for mig er den skønneste lyd, er en larm for andre og så også må forbydes.
Mikkel Bjørn (DF), 2024-10-11:
Nu var jeg jo selv med på udvalgsturen til Italien og oplevede derfor også selv den episode, som hr. Steffen Larsen beskriver i sin tale, og også andre episoder med de italienske myndigheder, hvor jeg må sige, at jeg blev en lille smule bekymret eller nedslået over den, synes jeg, tilsyneladende opgivende holdning, som herskede i Italien.
Keld Albrechtsen (EL), 2000-04-26:
Der er jo områder, hvor det er fortvivlende lavt, og hvor der hidtil ikke har været vilje til at gøre noget, f.eks. står folk, der kommer i klemme i dagpengesystemet eller i bistandsloven, jo i en ulykkelig situation og har sjældent nogen steder, de kan gå hen for at få en godtgørelse, heller ikke selv om de har ret.
Julie Skovsby (S), 2008-05-16:
Den lød på 30 dages betinget fængsel - og det vil jo altså sige, at det ikke er fængselsstraf - og så blev den tiltalte frataget retten til at have med dyr at gøre i de næste 3 år. At han skal have frataget retten, synes jeg er en rimelig straf, men det, som man skal tænke på, er, at fra 2005, hvor der blev råbt vagt i gevær af en tilfældig håndværker, der kom ind i en stald, og til 2008 har den her mand altså bare fortsat med at have med dyr gøre.
Villum Christensen (LA), 2009-11-03:
Koordinationsbehovet i forhold til den kommunale sektor og de kommunale ydelser skal selvfølgelig altid tages i ed, inden man overvejer en statsliggørelse, men vi ser jo produktionsskolerne optræde i en velfungerende struktur, og her er der jo altså også mange tværgående hensyn at tage.
Jesper Langballe (DF), 2005-03-04:
Når jeg siger, at vi skal hjælpe i nærområderne, og når det er Dansk Folkepartis og regeringens ønske, at vi skal basere hjælpen så meget som muligt på nærområderne, mener vi faktisk, at man landene imellem i fællesskab burde oprette lejre i nærområderne, hvorfra der kunne søges asyl, måske oven i købet med den klausul, at asyl kun kan søges fra de pågældende nærområder.
Per Clausen (EL), 2008-04-25:
Jeg vil bare spørge: Når hr. Michael Aastrup Jensen nu siger, at Venstre har besluttet sig til med et enkelt lille forbehold at godkende begge standarder, betyder det så, at hr. Michael Aastrup Jensen er ligeglad med, hvis det af den her undersøgelse skulle vise sig, at betingelsen for at få en effektiv konkurrence på det her område er, at vi kun godkender én standard, fordi konsekvensen af at godkende to standarder i virkeligheden er, at vi bekræfter en monopoltilstand på området?
Peder Hvelplund (EL), 2020-10-23:
Det paradoksale er, at selv om borgerne får en lægeerklæring, der bekræfter, at de f.eks. lider af ptsd, der dermed kan gøre det umuligt for dem at gennemføre en danskprøve 3 eller en indfødsretsprøve, risikerer de alligevel, at et flertal i Indfødsretsudvalget afviser at give dispensation, hvilket er klart i strid med handicapkonventionen og gør, at FN's handicapkonvention systematisk overtrædes af Indfødsretsudvalget.
Karen Jespersen (V), 2007-10-10:
Jeg husker altså tallet sådan, at vi for mere end flertallets vedkommende får en kontakt til nogen, der tager imod dem, når de kommer til landet, og at vi for omkring halvdelens vedkommende - jeg skal nok fremskaffe tallene, så jeg er helt sikker på, at de er præcise - faktisk får en tilbagemelding fra dem, som vi har haft kontakt til i hjemsendelseslandet, der fortæller, hvordan det er gået, og de tilbagemeldinger er som hovedregel positive.
Jesper Langballe (DF), 2003-02-07:
Kan vi ikke enes om, at delt bevisbyrde er en ophævelse af al retssikkerhed? Jeg ved ikke rigtig, hvordan man skelner mellem omvendt og delt bevisbyrde, men i kapitel 3 i § 7 står der, at hvis en person, der anser sig for krænket, påviser faktiske omstændigheder osv., så påhviler det modparten at bevise; den angiveligt krænkede skal altså kun påvise, den anklagede part skal bevise.
Aage Frandsen (SF), 2000-04-14:
Det er i den forbindelse, vi har voksenuddannelsesstøtteloven, som jo så nu ophæver det eksisterende uddannelsesorlovsbegreb og også voksenuddannelsesstøtten, men man sætter dem ikke ud af kraft, man fører dem ind i den her sammenhæng. Så kan der anføres nogle ting om, at der er nogle mangler i det, og der er også nogle ting, som vi selv ved at vi ikke har med.
Pia Gjellerup (S), 2003-02-21:
Det er en ordning, der blev indført i forbindelse med den daværende SR-regerings store domstolsreform, og erfaringerne var jo på det tidspunkt absolut begrænsede, man havde kun de noget længere konstitueringer, og derfor valgte man at lave en revisionsparagraf for at høste egentlige erfaringer.
Nick Hækkerup (S), 2009-04-14:
Er han enig i, at hvis vi havde set en skønsmæssig opgørelse af skatteudgifterne, ville vi vise skatteborgerne - dem, der betaler - den respekt, at vi kunne forfølge, om pengene er godt brugt; at vi kunne forfølge, om målene med den regulering, som vi vedtager, bliver nået; at vi kunne forfølge, om de fradrag, der bliver givet, har den samfundsmæssige effekt, som vi gerne vil have de skal have?
Arne Melchior (CD), 1998-06-26:
Det er en påstand, og vi skal nok få lov at høre en hel masse om, at Berlin bliver Tysklands hovedstad; det er os alle sammen bekendt. Dermed er ikke givet noget bevis, der er ikke givet skyggen af en prognose for behovet for den rute endsige, som jeg var inde på udførligere før, prisen for den, og om vi er villige til at betale prisen, og om, hvem vi, som skal betale, er.
Kathrine Olldag (RV), 2021-01-21:
Og en af de konsekvenser, det kastede af sig, var, at vi har fået europahistoriens eller verdenshistoriens største skatteskandale, nemlig udbytteskatteskandalen, hvor europæiske regeringer og ikke mindst den danske er blevet frarøvet og snydt for adskillige milliarder kroner.
Villy Søvndal (SF), 1998-01-13:
Endelig vil jeg spørge også specielt den socialdemokratiske og radikale ordfører: Er man enig i, at den nuværende europæiske sikkerhedspolitiske situation for alt i verden ikke må ende i en ny oprustningsspiral, og at vi skal have et skærpet blik rettet mod, at det ikke bliver udgangen på den nuværende situation? Der er mange politiske regnestykker, der siger, hvad prisen er for NATO's udvidelser, og der er mange forskellige teoretiske regnestykker.
Søren Egge Rasmussen (EL), 2017-10-27:
Så synes jeg, det er enormt vigtigt, at boligforeningsafdelingen også har en stemmeret og skal stemme ja til, at der kan ske et salg, så det ikke bliver til noget, hvor det kun er boligorganisationen, som kan træffe den beslutning hen over hovedet på beboerne.
Hans Andersen (V), 2004-02-25:
Her fremgår det, at også SSI og Dansk Standards hygiejnestandarder bliver inddraget i udviklingsarbejdet med at formulere relevante indikatorer for kvaliteten af sygehushygiejnen netop med henblik på måling og offentliggørelse af sammenlignelige informationer om hygiejnen på landets sygehuse.
Yvonne Herløv Andersen (CD), 1999-03-05:
Desuden er der så i den mellemliggende tid jo også kommet en lang række muligheder for at indrette fleksible pasningstilbud, og en af de ting, jeg selv er blevet overrasket over, er, at hvis man gerne vil have forældres indflydelse på ting, hvad jeg ved at Kristeligt Folkeparti også gerne vil, hvorfor man så ikke i højere grad bruger muligheden for puljebørnehaver.
Jann Sjursen (KD), 2004-02-26:
Af den grund, og også fordi lovforslaget desuden baserer sig på de mange bestemmelser, der allerede i dag er gældende for politiet, og fordi nugældende regler er blevet skrevet ind i lovforslaget, har vi ikke de store problemer med det, men jeg vil dog her ved førstebehandlingen pege på to punkter, som vi gerne vil have lejlighed til at overveje i forbindelse med udvalgsbehandlingen.
Anders Fogh Rasmussen (V), 2002-04-24:
Jeg må altså sige, at jeg er forundret over i dag at høre hr. Jens Peter Vernersen og hr. Bjarne Laustsen være så utilfredse med, at den nye regering ikke blot vil videreføre, men også vil udvide en ordning, som hr. Jens Peter Vernersen og hr. Bjarne Laustsen selv har indført, og som har været en stor succes, og som vi har bakket op.
Ane Halsboe-Jørgensen (S), 2021-02-03:
Sidst vi stod her i lokalet og drøftede lige præcis det, gav jeg også håndslag på, at når vi om bare få uger kender mere af omfanget af det her forårs nedlukning og vi ser frem i, hvad der egentlig er f.eks. af konsekvenser for dem, der gerne skulle blive færdige med deres uddannelse til sommer, så vil jeg indkalde ordførerne lige præcis til en drøftelse af både det faglige og det menneskelige i situationen lige nu.
Ellen Trane Nørby (V), 2005-03-17:
Den bekendtgørelse, som gælder for området i dag, og som netop definerer de vejledende krav, fastholdes jo, og som det også fremgår af lovforslaget, vil det stadig være den bekendtgørelse, der fastslår, hvilke standardvedtægter der skal skabes for musikskolerne.
Martin Henriksen (DF), 2018-11-15:
Altså, hvis man gennemførte det, som hr. Andreas Steenberg lægger op til her, så ville det jo i realiteten betyde – det må man i hvert fald antage – at der ville være en kraftig forøgelse af indvandring fra i hvert fald en del muslimske lande, for der er da masser af danske statsborgere med pakistansk baggrund, somalisk baggrund eller tyrkisk baggrund osv. osv., og de skal selvfølgelig ikke have mulighed for uden videre bare at hente familien til Danmark.
Astrid Krag (S), 2020-05-28:
Men jeg bliver nødt til lige at knytte et par ord til det, ordføreren for Dansk Folkeparti siger, for én ting er at rejse noget i en politisk forhandling, noget andet er jo at acceptere, at der er de økonomiske rammer, der skal til, for at det kan lade sig gøre.
Pernille Rosenkrantz-Theil (S), 2012-02-23:
Jeg har endnu ikke hørt en eneste i det her Folketing betvivle, at forudsætningerne har forandret sig, at olieprisen er steget meget markant, og eftersom at lige præcis olieprisen står meget centralt i de forhold, der handler om olieselskaber, skal der genforhandles – det synes jeg der står krystalklart i teksten.
Kristian Thulesen Dahl (DF), 2006-10-05:
Det er også vigtigt, at man hele tiden er opmærksom på, hvordan vi sikrer, at vi får mest muligt ud af de penge, som vi driver ind fra skatteyderne, og at vi, der har ansvaret for den offentlige sektor, hele tiden har for øje, at tingene godt kan gøres bedre, og at vi godt kan udvikle nye metoder til at løse opgaverne, så vi får et endnu bedre velfærdssamfund – dels ved at komme med flere penge, dels ved at få mere ud af de penge, vi kommer med.
Charlotte Dyremose (KF), 2015-02-17:
Så vores opfordring her vil være, at vi går videre med at arbejde på det her, og at vi i samarbejde finder nogle fornuftige svar, som ikke kun dækker spædbørn, men som dækker hele området, og at vi i den forbindelse får boret lidt grundigere i – og der håber jeg at ministeren vil hjælpe os – hvad der egentlig bruges af midler på sygemeldinger i forbindelse med f.eks. sorg, sådan at vi kan få et realistisk billede af, hvad det vil betyde, at vi måske ændrer det til noget andet.
Christina Egelund (LA), 2016-05-24:
Når vi alligevel ikke kunne støtte Enhedslistens daværende forslag, skyldtes det, at man ikke lagde op til at vurdere Snowden efter de samme principper, som man vurderer andre borgere, der søger opholdstilladelse i Danmark, efter, og at den foreslåede tilgang på afgørende punkter ville udfordre det i øvrigt hensigtsmæssige retslige samarbejde mellem USA og Danmark
Anders Fogh Rasmussen (V), 2004-10-05:
Der står brede flertal bag en række store reformer: folkeskolereform, gymnasiereform, universitetsreform, flerårsaftale for erhvervsskolerne, forsvarsforlig, aftale om »Flere i arbejde«, aftaler om Nordsøen og om energi – blot for at nævne nogle af de større aftaler.
Pernille Schnoor (ALT), 2017-02-03:
Vi har naturligvis ingen ambitioner om, at vi skal tilbage til tidligere tiders sengepsykiatri, men vi er helt enige med de fagfolk, der understreger, at kombinationen af flere patienter, færre senge og en manglende udbygning af den ambulante psykiatri er en særdeles farlig udvikling, bl.a. fordi vi har set, at det kan få fatale konsekvenser, hvis man udskriver patienterne for tidligt.
Jørn Jespersen (SF), 1999-05-19:
Hr. Keld Albrechtsen har siddet så længe i Folketingets Europaudvalg, at han kender proceduren dér, og han ved udmærket, at når der bliver givet mandat på et tidspunkt i forløbet, så er det et mandat til en forhandlingslinje, og vi har støttet en forhandlingslinje på ganske bestemte betingelser.
Thomas Jensen (S), 2015-04-28:
I forlængelse af Europa-Kommissionens grundige arbejde finder jeg det her forslag til vedtagelse, som Venstres ordfører læste op for kort tid siden, ganske dækkende for den holdning, der er i Folketinget, nemlig at Folketinget udtrykker, at der er brug for yderligere forbedringer i mekanismen i EU's investeringsbeskyttelsesaftaler, og jeg hilser velkommen, at der nu arbejdes intensivt med det.
Lars Løkke Rasmussen (V), 2002-11-28:
Men alene det her, kan man sige, synliggør jo behovet for, at vi nu får en deadline for en debat, som i sig selv skaber et motiv for, at vi alle som politikere sætter os lidt grundigere ind i de her ting, og det synes jeg egentlig også jeg fornemmer efter debatten her i dag, at der fortsat kan være brug for.
Matilde Powers (S), 2023-02-07:
Det havde hun naturligvis brug for hjælp til, men den hjælp oplevede hun desværre at hun ikke fik, og derfor har hun, da hun fik overskud til det, senere stillet det her borgerforslag med henblik på at få etableret et sorgberedskab, som i fremtiden vil kunne gribe børn og forældre i akut sorg.
Maria Reumert Gjerding (EL), 2016-04-08:
I Californien er man jo på vej med en mærkningsordning i forhold til bisfenol A. Så kan forbrugerne jo vælge at gå uden om, for jeg tror ikke helt på, at vi kan være trygge ved en løsning, der indebærer, at gravide skal sidde og søge på Fødevarestyrelsens hjemmeside for at finde ud af, hvad det er, de skal prøve at undgå.
Carl Valentin (SF), 2022-04-27:
Hvorom alting er, så afviser vi ikke en granskning af, hvad man kan gøre på det her område, men vi synes også, det er lidt for letkøbt at foreslå noget, der formentlig er i strid med Danmarks internationale forpligtelser, og så bare skrive i forslaget, som man har gjort her, at en implementering ikke skal være det.